b'\n_START_ARTICLE_\nVilniaus Lazdyn\xc5\xb3 vidurin\xc4\x97 mokykla\n_START_SECTION_\nIstorija\n_START_PARAGRAPH_\n1971 m. \xc4\xafkurta Lazdyn\xc5\xb3 vidurin\xc4\x97 mokykla. Iki 1973 m. mokykloje buvo mokoma lietuvi\xc5\xb3 ir rus\xc5\xb3 kalbomis. 1973 m. i\xc5\xa1leista pirmoji abiturient\xc5\xb3 laida. 1977 m. lapkri\xc4\x8dio m\xc4\x97n. prie mokyklos \xc4\xafkurtas Vilniaus m. rus\xc5\xb3 mokykl\xc5\xb3 vaik\xc5\xb3 ir jaunimo k\xc5\xabrybos visuomeninis centras. 1979 m. mokyklos kieme buvo kuriamas filmas \xe2\x80\x9eElektroniko nuotykiai\xe2\x80\x9c. Nuo 1988 m. mokykloje imta d\xc4\x97styti rus\xc5\xb3 ir lenk\xc5\xb3 kalbomis._NEWLINE_Vilniaus miesto tarybos pirmininko 1994 m. bir\xc5\xbeelio 24 d. potvarkiu Nr. 01-37-388 mokyklai suteiktas Vilniaus Lazdyn\xc5\xb3 vidurin\xc4\x97s mokyklos pavadinimas. Nuo 2001 m. mokykla dalyvauja projekte \xe2\x80\x9eDvikalbyst\xc4\x97s ugdymas\xe2\x80\x9c. 2002 m. rugs\xc4\x97jo 1 d. prie Vilniaus Lazdyn\xc5\xb3 vidurin\xc4\x97s mokyklos prijungta Vilniaus \xe2\x80\x9eKarolinos\xe2\x80\x9c vidurin\xc4\x97 mokykla (buv. 38-oji vidurin\xc4\x97 mokykla). 2006 m. atidarytas mokyklos muziejus. 2010 m. rugs\xc4\x97jo 1 d. prie Vilniaus Lazdyn\xc5\xb3 vidurin\xc4\x97s mokyklos prijungta Vilniaus \xe2\x80\x9eVingio\xe2\x80\x9c vidurin\xc4\x97 mokykla (buv. 13-oji vidurin\xc4\x97 mokykla). 2009\xe2\x80\x932010 m. renovuotas mokyklos pastatas. 2011 m. liepos-rugpj\xc5\xab\xc4\x8dio m\xc4\x97n. renovuotos akt\xc5\xb3 ir sporto sal\xc4\x97s. 2011 m. rugs\xc4\x97jo 1 d. prie Vilniaus Lazdyn\xc5\xb3 vidurin\xc4\x97s mokyklos prijungta Vilniaus Liudvinavo pradin\xc4\x97 mokykla._NEWLINE_Nuo 2012 m. rugs\xc4\x97jo 1 d. Lazdyn\xc5\xb3 vidurin\xc4\x97 mokykla \xe2\x80\x93 trikalb\xc4\x97 mokykla (lietuvi\xc5\xb3, rus\xc5\xb3, lenk\xc5\xb3 d\xc4\x97stom\xc4\x85ja kalba). 2015 m. Vilniaus Lazdyn\xc5\xb3 vidurin\xc4\x97 mokykla pertvarkyta \xc4\xaf Vilniaus Lazdyn\xc5\xb3 mokykl\xc4\x85.'